recursal/SuperWikiNEXT-32B huggingface dataset:
இலங்கையில் நிலவிய **இராஜகாரிய முறை** ஐரோப்பாவில் நிலவிய நிலமானிய முறையை ஒத்தது. இதன் பண்புகளாவன:

* நிலத்தை அடிப்படையாகக் கொண்டமை
* விவசாயமே பிரதான தொழிலாக விளங்கியமை.
* பண்டமாற்று முறையில் பொருட்கள் பரிமாறப்பட்டமை.
* தொழிலை அடிப்படையாகக் கொண்ட சாதி அமைப்பு நிலவியமை

இலங்கையில் இராஜகாரிய முறை
-------------------------

இலங்கையில் இது பின்வரும் இரண்டு முறைகளில் காணப்பட்டன.

### கட்டாய சேவை இராஜகாரிய முறை

* நிலமனைத்தும் அரசனுக்கே சொந்தமானது. அதை அனுபவிப்பதற்காக மக்கள் இலவசமாக அரச பணிகளில் ஈடுபட வேண்டும்.

### நிலத்தை அனுபவிப்பதற்கான இராஜகாரிய முறை

* நிலத்தைப் பயன்படுத்தும் மக்கள் உற்பத்தியின் ஒரு பகுதியை வரியாக அரசனுக்கு வழங்க வேண்டும்.

ஓழிப்பு
-------

ஐரோப்பாவில் இயற்கையான முறையில் இது அழிவுற்றது. இலங்கையில் சட்டத்தின் மூலமே ஆங்கிலேயர் இதனை ஒழித்தனர்.

### தேசாதிபதி பிரடெரிக் நோத்தின் பங்களிப்பு

தேசாதிபதி பிரடெரிக் நோத் முதன் முறையாக இதனை ஒழித்தார். இது பிற்போக்கான ஒரு முறையாக இருந்தமையாலும் உழைப்புச் சுரண்டல் இடம்பெறுவதனாலும் பணப் பொருளாதாரத்திற்குத் தடையாக இருப்பதனாலும் இராஜகாரிய முறையை ஒழிப்பதாகக் குறிப்பிட்டார்.

### சேர் தோமசு மெயிற்லண்ட் மீண்டும் எற்படுத்தியமை

தேசாதிபதி சேர் தோமசு மெயிற்லண்ட் மீண்டும் இம்முறையை ஏற்படுத்தினார். மக்கள் சம்பளத்திற்கு வேலைசெய்ய முன்வராமையால் அரச பணிகளை முன்னெடுப்பது சிரமமாக இருக்கவே இந்நடவடிக்கையை மேற்கொண்டார்.

### கோல்புறூக் பிரபு முற்றாக ஒழித்தமை

கோல்புறூக் பிரபு (1833) முற்றாக இதனை ஒழித்தார். அதற்கான காரணங்களாவன:

* மக்களை நில அடிமைத்துவத்திலிருந்து விடுவிப்பதற்காக
* பெருந்தோட்டத்துறைக்குத் தேவையான நிலங்களைப் பெற்றுக் கொள்வதற்காக
* சுதந்திரமான முறையில் தொழிலாளர்களைப் பெற்றுக் கொள்வதற்காக

இராஜகாரிய முறை ஒழிக்கப்பட்டதன் முக்கியத்துவம்
---------------------------------------------

* தனிமனித சுதந்திரத்திற்கு வழிவகுத்தமை.
	+ இதனால் இது மனித உரிமையின் ஆரம்பமாகக் கருதப்படுகின்றது.
* பணப் பொருளாதாரத்தை உருவாக்கியமை.
* பெருந்தோட்டங்களை அமைப்பதற்கு வழிவகுத்தமை.
	+ இதனால் இலங்கையில் ஏற்றிறக்குமதிப் பொருளாதாரம் உருவானமை.

உசாத்துணை
---------

* *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி, 1969
* *புன்னியாமீன் பீ. எம்*. - வரலாறு ஆண்டு 11 கண்டி சிந்தனை வட்டம், 1998
e-செங்குத்து வரிசையில் (புள்ளடிகளால் குறிக்கப்பட்டுள்ளது) உள்ள கோட்டையானது திறந்த செங்குத்து வரிசையொன்றில் உள்ளது ஏனென்றால் அங்கு எந்தச்சிப்பாயும் இல்லை. அந்த வரிசையில் சிப்பாய்களால் தாக்கப்படக்கூடிய இடங்கள் தவிர்ந்த மற்ற இடங்களுக்கு கோட்டையால் செல்லமுடியும்.

  

சதுரங்கத்தில், **திறந்த செங்குத்து வரிசை** என்பது எந்த நிறச்சிப்பாயும் இல்லாத செங்குத்து வரிசையாகும். படத்தில் உள்ள e-செங்குத்து வரிசையானது ஒரு திறந்த செங்குத்து வரிசையாகும். திறந்த செங்குத்து வரிசைகள் கோட்டை மற்றும் இராணிக்கு தாக்குதல் செய்ய சிறந்த வழியமைக்கின்றன. எதிராளியைத் தாக்குவது இலகுவாக இருப்பதாலும் எதிராளின் பக்கம் சென்று எதிராளியின் நிலையைத் தகர்க்க முடியும் என்பதாலும் கோட்டை(கள்) மற்றும்/அல்லது இராணி(கள்) திறந்த அல்லது அரை-திறந்த செங்குத்து வரிசைகளில் இருப்பது பயனுடையதாகக் கருதப்படும்.

   


|  |  |
| --- | --- |
|  | இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது. |

இவற்றையும் பார்க்கவும்
----------------------

* அரை-திறந்த செங்குத்து வரிசை

குறிப்புகள்
-----------

1. ↑  According to Nimzowitsch, "A file is said to be open for the Rook when no pawn of his [own color] is in it." Elsewhere, "From the definition of an open file, it follows that a file will be opened by the disappearance of one of our own pawns." This defines what others call a half open file.

மேற்கோள்கள்
-----------

* David Vincent Hooper; Kenneth Whyld (1992), *The Oxford Companion to Chess* (2nd ed.), Oxford University Press, ISBN 0-19-866164-9

மேலும் வாசிக்க
--------------

* Euwe; Hans (1994), *The Middlegame: Book One: Static Features*, Hays, ISBN 978-1-880673-95-9
**இராஜன் முருகவேல்** (**சோழியான்**, ஆகத்து 4, 1960 - நவம்பர் 15, 2016) ஒரு ஈழத்து எழுத்தாளர். பல சிறுகதைகள், புதினங்கள் போன்றவற்றை பல்வேறு தளங்களிலும் எழுதியவர். தமிழமுதம் இணைய இதழின் ஆசிரியராகவும் இருந்தவர். புலம் பெயர்ந்து செருமனியில் வாழ்ந்து வந்தார்.

வாழ்க்கைச் சுருக்கம்
--------------------

இராஜன் முருகவேல் இலங்கையின் யாழ்ப்பாண மாவட்டம், சுழிபுரம், பறாளாய் வீதியைப் பிறப்பிடமாகக் கொண்டவர். முருகவேல் சரோஜியினி தம்பதிகளின் மூத்த புதல்வர். சுழிபுரம் விக்ரோறியாக் கல்லூரி (8ம் வகுப்பு வரை), கொழும்பு றோயல் கல்லூரி (12ம் வகுப்பு வரை) ஆகியவற்றில் கல்வி கற்றவர். 1984 இலிருந்து புலம்பெயர்ந்து செருமனி, பிறேமனில் வாழ்ந்து வந்தார்.

எழுத்துலக வாழ்வு
----------------

இசையும் கதையும், வானொலி நாடகம் என்பவற்றினூடு எழுத்துலகில் பிரவேசித்த இவர் சிறுகதைகள், புதினங்கள் என்று எழுதினார். இவரது ஐம்பதுக்கு மேற்பட்ட சிறுகதைகள் கலாவல்லி, மாணிக்கம், நம்நாடு, வசந்தம், தென்றல், கடல், நமதுகுரல், தளிர், ஏலையா, கலைவிளக்கு, மண், சிறுவர் அமுதம், தூண்டில், பூவரசு, ஆகிய இதழ்களிலும், ஒரு பேப்பர், தாயகப்பறவைகள், யாழ்.கொம் போன்ற இணைய இதழ்களிலும் வெளிவந்திருக்கின்றன.

இவரது கைக்கெட்டாத கைமாத்துக்கள், ஐஸ்கிறீம் சிலையே நீதானோ ஆகிய இரு நாவல்களும் பத்திரிகை, சஞ்சிகைகளிலும், இணையத்தளங்களிலும் தொடராகப் பிரசுரமாகியுள்ளன.

மேடை அனுபவம்
------------

கவியரங்கு, பட்டிமன்றம், நாடகம், வில்லிசை போன்ற நிகழ்வுகளில் பங்குபற்றியுள்ளார்.

பரிசுகள்
--------

* ஆறுதல்தேடி ஆண்டவன் சந்நிதியில்.. (1977 - இலங்கையில் மெய்கண்டான் வெளியீடாக வெளிவந்த கலாவல்லி மாத இதழ் நடாத்திய சிறுகதைப் போட்டியில் முதலாம் பரிசு)
* யாகாவாராயினும் நாகாக்க.. (2000 - ஜேர்மனி மண் சஞ்சிகை நடாத்திய சிறுகதைப் போட்டியில் முதலாம் பரிசு.)
* ஐயாயிரம் மார்க் அம்மா.. (1999 - ஜேர்மனி ஹார்ட்ஸ் தமிழர் ஒன்றியம் நடாத்திய சிறுகதைப்போட்டியில் முதலாம் பரிசு.)
* தேசம் கடந்த பின்.. (2001 - ஜேர்மனி பூவரசு சஞ்சிகை நடாத்திய கட்டுரைப் போட்டியில் முதலாம் பரிசு.

வெளியிட்ட சஞ்சிகைகள்
--------------------

* வசந்தம் (ஜெர்மனி),
* கடல் (ஜெர்மனி).

வெளிவந்த நூல்கள்
----------------

* *யெளவனமில்லாத யதார்த்தங்கள்* (பங்குனி 1998, வெளியீடு் பூவரசு கலை இலக்கியப் பேரவை,ஜெர்மனி)
* *பெயர் ஒன்று வேண்டும்* (2000 - வெளியீடு: மணிமேகலைப் பிரசுரம், சென்னை.)

வெளி இணைப்புகள்
---------------

* இராஜன் முருகவேளின் வலைப்பக்கம் பரணிடப்பட்டது 2008-09-28 at the வந்தவழி இயந்திரம்
* யெளவனமில்லாத யதார்த்தங்கள்
[*தொடர்பிழந்த இணைப்பு*]
* முழுவியளங்களும் வியளங்களும் (அனுபவக் குறிப்புகள்)
[*தொடர்பிழந்த இணைப்பு*]
* முழுவியளங்களும் வியளங்களும் (அனுபவக் குறிப்புகள்), பாகம் 2
[*தொடர்பிழந்த இணைப்பு*]
* முழுவியளங்களும் வியளங்களும் (அனுபவக் குறிப்புகள்), பாகம் 3
[*தொடர்பிழந்த இணைப்பு*]
* ஐஸ்கிறீம் சிலையே நீதானோ?
[*தொடர்பிழந்த இணைப்பு*]
* சிறுகதைகள்
**திர் அருங்காட்சியகம்** *(Dir Museum)* சாக்தாரா அருங்காட்சியகம் என்றும் அழைக்கப்படும் இது பாக்கித்தானின் வடமேற்கு எல்லைப்புற மாகாணமான கைபர் பக்துன்வாவில் அமைந்துள்ளது. இந்த அருங்காட்சியகம் காந்தாரக் கலையின் சிறந்த மற்றும் தனித்துவமான தொகுப்பை வழங்குகிறது.

அகழ்வாராய்ச்சி
--------------

இந்தப்பகுதியில் 1966-1969 காலப்பகுதியில் பெசாவர் பல்கலைக்கழகத்தின் தொல்பொருள் துறையின் கீழ் பல்வேறு இடங்களில் அகழ்வாராய்ச்சி தொடங்கப்பட்டது. இதில் பல சேகரிப்புகள் கிடைத்தது. இந்த அருங்கட்சியகம் அப்போதைய மாநில அரசால் கட்டப்பட்டது, கட்டுமானத்தை கேப்டன் ரகாதுலா கான் ஜரால் (அப்போதைய திர் பகுதியின் அரசியல் முகவர்) முன்மொழிந்தார். கட்டுமானத்திற்காக 0.25 மில்லியன் தொகையை ஒதுக்கப்பட்டது. பின்னர் மாகாண அரசாங்கம் அருங்காட்சியகத்தில் எல்லைச் சுவர், குடியிருப்பு, விருந்தினர் மாளிகை, சேமிப்பு மற்றும் பிற வசதிகளை நிர்மாணிப்பதற்காக மேலும் 0.49 மில்லியன் நிதியை ஒதுக்கியது.

வரலாறு
------

இந்த அருங்காட்சியகம் திர் வரலாற்றை அடிப்படையாகக் கொண்டது. இது வரலாற்று ரீதியாகவும் கலாச்சார ரீதியாகவும் மிக முக்கியமானது. இதன் வரலாறு கிமு 2ஆம் ஆயிரமாண்டுக்குச் செல்கிறது. கிமு 6 முதல் 18 ஆம் நூற்றாண்டு வரையிலான தைமர்கரா மற்றும் பிற இடங்களில் ஆரியர்களின் ஏராளமான அடக்கங்களை அகழ்வாராய்ச்சியின் மூலம் வரலாற்றின் சான்றுகள் பெறப்பட்டன. பின்னர் அகாமனிசியப் பேரரசைப் பற்றிய வரலாறு கிடைத்தது. கிமு 327 இல் பேரரசர் அலெக்சாந்தரின் படையெடுப்பால் அக்கமனிசியர்கள் வெளியேற்றப்பட்டனர். மேலும் உள்ளூர் மக்களை வென்றெடுப்பதில் பெரும் சிக்கலையும் அவர் எதிர்கொண்டார். அதன் பிறகு கிரேக்கர்கள் காந்தார நாகரிகத்தைப் பின்பற்றி ஒரு பெரிய புகழைப் பெற்றனர். மேலும் பௌத்த ஸ்தூபங்கள் மற்றும் மடங்களின் நினைவுச்சின்ன எச்சங்களை விட்டுச் சென்றதன் மூலம் அங்கு மிக முக்கியமான காலகட்டத்தைக் கொண்டுள்ளனர். அவற்றில் சில அருங்காட்சியகத்தில் உள்ளன.

திர் வரலாறு
-----------

காந்தாரக் கலையின் மையமாக திர் பகுதிக்கு ஒரு முக்கிய இடம் உண்டு. யாத்ரீகர்கள் மற்றும் வரலாற்றாசிரியர்களால் காந்தாரம் "மணம் மற்றும் அழகின் நிலம் "என்று வரையறுக்கப்பட்டுள்ளது. ஏனெனில் இந்த பகுதியில் மேற்கில் சிந்து ஆறு மற்றும் வடக்கே காபூல் நதி போன்ற மிக முக்கியமான இடங்கள் உள்ளன. இதில் பெசாவர், சுவத் , திர் மற்றும் பசௌர், மற்றும் பஞ்சாபில் கிழக்கில் தட்சசீலப் பள்ளத்தாக்கு, மற்றும் பாக்கித்தான், மேற்கு நோக்கி ஆப்கானித்தானின் அடா மற்றும் பாமியான் வரை நீண்டுள்ளது. எனவே காந்தார நாகரிகத்தின் எச்சங்களால் திர் பகுதி நிரம்பியுள்ளது.

குறிப்புகள்
-----------

1. ↑  "Chakdara Museum". www.dostpakistan.pk.
2. ↑  "Dir Museaum". kpktribune.com. 2018-04-30 அன்று மூலம் பரணிடப்பட்டது. 2020-08-08 அன்று பார்க்கப்பட்டது.
3. ↑  "Upper Dir Museum". www.upperdir.pk. 2017-12-21 அன்று மூலம் பரணிடப்பட்டது. 2020-08-08 அன்று பார்க்கப்பட்டது.
4. ↑  "Dir museum History". www.kparchaeology.com. 2020-09-21 அன்று மூலம் பரணிடப்பட்டது. 2020-08-08 அன்று பார்க்கப்பட்டது.

வெளி இணைப்புகள்
---------------

* Directorate of Archaeology & Museums KP Pakistan
* Facebook Page
வாள்மங்கலம் (வாண்மங்கலம்)  என்னும் துறையைச் சேர்ந்த பாடல் புறநானூற்றுத் தொகுப்பில் ஒன்றே ஒன்று உள்ளது. புறநானூறு 96 இந்தத் துறை புறநானூற்றில் பாடாண் திணையில் வருகிறது.

இலக்கணம்
--------

போருக்கு எழும் அரசனின் வாளை வாழ்த்துவது வாள் மங்கலம் என்று  தொல்காப்பியமும், புறப்பொருள் வெண்பாமாலையும்  குறிப்பிடுகின்றன.

இலக்கியம்
---------

ஔவையார்,  தொண்டைமானிடம் அதியமானுக்காகத் தூது சென்றார். அச்சூழலில் அவருக்குத் தொண்டைமான், நெய் பூசிப் பளபளவென அடுக்கப்பட்டிருந்த தன் படைக்கொட்டிலைக் காட்டினான். அதியமானின் படைக்கலன்கள் ‘போரிட்டுப் போரிட்டு கொல்லன் உலையில் கூர் வடிக்கப்பட்டு வருகின்றன’ என்று அதியமானின் போர்த்திறத்தை ஔவையார் எடுத்துரைத்தார். இது வாள் மங்கலம் என்னும் துறை.

அடிக்குறிப்பு
-------------

1. ↑  வாள் மங்கலம் என்னும் சொற்கள் புணரும்போது வாண்மங்கலம் எனப் புணரும்.
2. ↑  
மாணார்ச் சுட்டிய வாள்மங்கலமும் (தொல்காப்பியம், புறத்திணையியல், 30, பாடாண் திணை)
3. ↑  
கயக்கு அருங்கடல் தானை  

வயக் களிற்றான் வாள் புகழ்ந்தன்று. (புறப்பொருள் வெண்பாமாலை 223. பாடாண் படலம்)
4. ↑  
இவ்வே, பீலி அணிந்து, மாலை சூட்டிக்  

கண்திரள் நோன்காழ் திருத்தி, நெய் அணிந்து,  

கடியுடை வியன்நக ரவ்வே : அவ்வே,  

பகைவர்க் குத்திக், கோடுநுதி சிதைந்து,  

கொல்துறைக் குற்றில மாதோ ; என்றும்  

உண் டாயின் பதம் கொடுத்து,  

இல் லாயின் உடன் உண்ணும்,  

இல்லோர் ஒக்கல் தலைவன்,  

அண்ணல்எம் கோமான், வைந் நுதி வேலே. (புறநானூறு 96)
ஒரே தளத்தில் அருச்சுன இரதமும், திரௌபதி இரதமும். இடப்பக்கத்தில் இருப்பது திரௌபதி இரதம்.
**திரௌபதை இரதம்** என்பது மாமல்லபுரத் தனிக்கற் தளிகளில் ஒன்று. உண்மையில் இது கொற்றவை அல்லது துர்க்கைக்கு உரிய தளியாகும். கருவறையின் உட்புறச் சுவரில் உள்ள பெண் தெய்வத்தின் சிற்பம் கொற்றவையைக் குறிப்பதாகச் சொல்லப்படுகிறது. கோயிலுக்கு முன்னால் சிங்கத்தின் சிற்பம் ஒன்று காணப்படுகிறது. சிங்கம் துர்க்கையின் வாகனமாகக் கருதப்படுவது குறிப்பிடத்தக்கது.

அமைப்பு
-------

திரௌபதை இரதம், மாமல்லபுரம்
திரௌபதை இரதம் அருச்சுன இரதத்தோடு ஒரே மேடையில் அமைந்துள்ளது. அளவிற் சிறியதாகவும், வனப்புடையதாகவும் விளங்குகின்றது. மேற்கு நோக்கிய வாயிலுடன் அமைந்துள்ள இக்கோயில் ஒன்றன் மேல் ஒன்றாக அமைந்த இரு தளங்களின் மேல் அமைந்தது. அடித்தளத்தினை யானைகளும், சிங்கங்களும் தாங்குவது போல அமைந்துள்ளது.

சிறிய சதுர வடிவமான இக்கோயில் வெளிப்புறம் வளைந்த நாற்பட்டைக் கூம்பு (பிரமிடு) வடிவிலான கூரையுடன் ஒரு குடிசை போன்ற அமைப்புடன் காணப்படுகிறது. சிலப்பதிகாரத்தில் "குச்சரக் குடிசை" எனக் குறிப்பிடப்படும் கோயில் இவ்வடிவினதாக இருந்திருக்கலாம் என்ற கருத்தும் உண்டு. இக்கோயில் வாயிலின் இரண்டு பக்கங்களிலும் பெண் துவாரபாலகிகளின் சிற்பங்கள் செதுக்கப்பட்டுள்ளன.

கருவறையின் உட்புறச் சுவரில் காணப்படும் கொற்றவையின் சிற்பம் நான்கு கைகளுடன் தாமரைப் பீடத்தின் மீது நிற்கும் நிலையில் செதுக்கப்பட்டுள்ளது. இச்சிற்பத்துக்குக் கீழே வழிபடும் ஒருவரின் சிற்பமும், தன்னைத் தானே பலி கொடுத்துக்கொள்ளும் ஒருவரின் சிற்பமும் உள்ளன.

கருவறைப் உட்புறப் பின் சுவரில் காணப்படும் கொற்றவையின் சிற்பம்.

குறிப்புகள்
-----------

1. ↑  காசிநாதன், நடன. மாமல்லபுரம், மணிவாசகர் பதிப்பகம், சென்னை, 2000. பக்.66.
2. ↑  காசிநாதன், நடன. மாமல்லபுரம், மணிவாசகர் பதிப்பகம், சென்னை, 2000. பக்.65.

இவற்றையும் பார்க்கவும்
----------------------

* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* வீம இரதம், மாமல்லபுரம்
* அருச்சுன இரதம்
* நகுல சகாதேவ இரதம், மாமல்லபுரம்

வெளியிணைப்புக்கள்
-----------------

* Mahabalipuram – The Workshop of Pallavas – Part III in Indian History of Archiecture பரணிடப்பட்டது 2013-12-25 at the வந்தவழி இயந்திரம்
* Pancha Rathas, Mamallapuram Arhaeological Survey of India

| * பா
* உ
* தொ
மாமல்லபுர மரபுச்சின்னங்கள் |
| --- |
| இரதங்கள் | 
* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* அருச்சுன இரதம்
* வீம இரதம், மாமல்லபுரம்
* நகுல சகாதேவ இரதம், மாமல்லபுரம்
* திரௌபதை இரதம், மாமல்லபுரம்
* கணேச இரதம்

 |  |
| மண்டபங்கள் | 
* மகாபலிபுரத்தின் குகைக் கோயில்கள்
* மாமல்லபுரம் வராக மண்டபம்
* கிருட்டிணன் குகைக்கோயில்
* மகிடாசுரமர்த்தினி மண்டபம், மாமல்லபுரம்
* பஞ்ச பாண்டவர் குகைக்கோயில்

 |
| புடைப்புச் செதுக்கல்கள் | கங்கை கீழிறங்கல் |
| கட்டமைப்புக் கோயில்கள் | 
* ஒலக்கண்ணேஸ்வர ஆலயம்
* மாமல்லபுரம் கடற்கரைக் கோயில்

 |
**இராஜன் குருக்கள்** (*Rajan Gurukkal*) (பிறப்பு 16 மே 1948) ஓர் முன்னணி இந்தியச் சமூக விஞ்ஞானியும்,  வரலாற்றாசிரியரும், பேராசிரியரும், எழுத்தாளருமாவார்.  இவர் பல்வேறு தலைப்புகளில் பல புத்தகங்களையும் கட்டுரைகளையும் எழுதியுள்ளார். மேலும், தனது படைப்புகளுக்காக விருதுகளையும் பெற்றுள்ளார்.

குருக்கள் பொதுவாக அரசியல் ஆய்வாளர்களால் இடதுசாரி மைய வரலாற்றாசிரியராகக் கருதப்படுகிறார்.

சுயசரிதை
--------

புதேன் மாடத்தில் இராஜன் குருக்கள் என்ற பெயருடன் 1948 மே 15 ஆம் தேதி இந்தியாவின் கண்ணூர் மாவட்டத்தில் மாகே அருகே கரியாத்து என்ற ஓர் வடக்கு கேரள கிராமத்தில் பிறந்தார்.  கோழிக்கோடு மாவட்டத்தில் உள்ள குருவத்தூரில் உள்ள தனது குடும்பப் பள்ளியிலும், பின்னர் கரியாத்து நம்பியாரின் மேல்நிலைப்பள்ளி, இராமவிலாசம் மேல்நிலைப் பள்ளியிம் படித்தார். தனது பட்டப்படிப்புக்காக மடப்பள்ளி அரசு கல்லூரியிலும், தலசேரி அரசு பிரென்னன் கல்லூரியிலும் சேர்ந்தார். 1972ஆம் ஆண்டில் கோழிக்கோடு பல்கலைக்கழகத்தில் வரலாற்றில் பல்கலைக்கழகத்தில் முதல் வகுப்புடனும் முதல் தரத்துடனும் முதுகலை பட்டம் பெற்றார். பின்னர் கேரளாவின் ஆலுவாவில் உள்ள இயூனியன் கிறித்துவக் கல்லூரியில் சிலகாலம் கற்பித்தார்.  பின்னர் இவர் 1978ஆம் ஆண்டில் தனது முதுதத்துவமணியையும், 1985ஆம் ஆண்டில்புது தில்லியின் ஜவகர்லால் நேரு பல்கலைக்கழகத்தில் வரலாற்றில் பட்டம் பெற்றார். பின்னர், பல்கலைகழகத்தின் வரலாற்று ஆய்வுகள் மையத்தின் ஆசிரிய உறுப்பினரானார். 

கேரளாவின் சமூகப் பொருளாதாரம், கலாச்சார வரலாறு, கட்டமைப்பு மானுடவியல், வரலாற்றுச் சமூகவியல், தெற்கு மேற்குத் தொடர்ச்சி மலையின் மனித சூழலியல் என்ற தலைப்புகளில் மலையாளத்தில் ஐந்து புத்தகங்களையும் ஆங்கிலத்தில் ஆறு புத்தகங்களையும் எழுதியுள்ளார். தற்போதைய பிரச்சினைகள் குறித்து பல்வேறு பத்திரிகைகளிலும், செய்தித்தாள்களிலும் எழுதிய இவரது பல கட்டுரைகளைத் தவிர தேசிய மற்றும் சர்வதேச பத்திரிகைகளில் சுமார் 150 ஆய்வுக் கட்டுரைகள் உள்ளன.

விருதுகள்
---------

* ஆசிரிய சக ஊழியர்: இந்திய வரலாற்று ஆராய்ச்சி அமைப்பு. 1977
* தேசிய ஆசிரியர் சக ஊழியர்: இந்தியாவின் பல்கலைக்கழக மானியக் குழு. 1980
* ஒரவக்கல் மாதன் நினைவு சிறந்த கல்வியாளர் விருது. 1986
* பண்டைய இந்திய வரலாறு குறித்த சிறந்த புத்தகத்திற்கான பிரஜ் தேவ் பிரசாத் நினைவு பரிசு *ரீடிங்கிங் கிளாசிக்கல் இந்தோ-ரோமன் வர்த்தகம், OUP* (2016)

மேற்கோள்கள்
-----------

1. ↑  "History beyond the discipline : Abstracts & bibliographical analysis of the works of Prof. Rajan Gurukkal". E-Lis.Org. 3 August 2012 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Vice-Chancellor". Mahatma Gandhi University.ac.in. 3 August 2012 அன்று பார்க்கப்பட்டது.
3. 1 2 3 4 5  "Vice-Chancellor". Mahatma Gandhi University.ac.in. 3 August 2012 அன்று பார்க்கப்பட்டது."Vice-Chancellor". Mahatma Gandhi University.ac.in. Retrieved 3 August 2012.
4. ↑  30 November, M. G. Radhakrishnan; November 30, 1998 ISSUE DATE; April 11, 1998UPDATED; Ist, 2013 12:38. "ICHR member lashes out at panel of editors chosen to write cultural history of Kerala". *India Today* (ஆங்கிலம்). 2019-03-01 அன்று பார்க்கப்பட்டது.
5. ↑  "UC College Department of History". uccollege.edu.in. 8 December 2013 அன்று பார்க்கப்பட்டது.
**இராசபாளையம் சொக்கர் என்ற மீனாட்சி சுந்தரேசுவரர் கோயில்** தமிழ்நாட்டில் விருதுநகர் மாவட்டம், இராசபாளையம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சுந்தரேசுவர், மீனாட்சி அம்பாள் சன்னதிகளும், விநாயகர், முருகன், ஐயப்பன் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஐந்து நிலை கொண்ட அரசகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிருவகிக்கப்படுகிறது.

பூசைகள்
-------

மாசி மாதம் சிவராத்திரி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது. மாசி மாதம் தேரோட்டம் நடைபெறுகிறது. மாசி மாதம் தெப்பத்திருவிழா திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பெல்ச்சி** *(Belchi)* இந்தியாவின் பீகார் மாநிலத்திலுள்ள பாட்னா மாவட்டத்தில் அமைந்துள்ள ஒரு கிராமமாகும்.

1977 ஆம் ஆண்டு இந்திரா காந்தி பதவியில் இல்லாத போது தலித்துகள் மீதான அட்டூழியங்களால் பாதிக்கப்பட்டவர்களைச் நேரில் சந்திக்க பெல்ச்சி கிராமத்திற்கு வந்தார். இந்த வருகை இந்திராவுக்கு மீண்டும் அதிகாரத்தை பெற உதவியது. பெல்ச்சி கிராமம் பாட்னா மாவட்டத்தில் இடம்பெற்றுள்ளது. அதேவேளையில் சூஃபி சில்லா நாளந்தா மாவட்டத்தின் தலைமையிடமான பீகார் சாரீப்பில் அமைந்துள்ளது.

சூஃபி சில்லா
------------

12ஆம் நூற்றாண்டைச் சேர்ந்த சூஃபி சன்னியாசி அசுராட் உசுமான் அரோனி சில்லா பெல்ச்சியில் வாழ்ந்தார். சூஃபி சன்னியாசி இங்கு இருந்தபோது, முரிதா என்ற பெண் தான் இறந்த பிறகு உசுமான் அரோனி சில்லாவின் காலடியில் தனது கல்லறை இருக்க வேண்டும் என வேண்டினார். ஆனால் இறுதியில் உசுமான் அரபு நாட்டிலுள்ள மக்காவில் இறக்க நேரிட்டது. அப்படியே அமையும் என்று உசுமானும் உறுதியளித்தார். ஆனால் இறுதியில் உசுமான் அரபு நாட்டிலுள்ள மக்காவில் இறக்க நேரிட்டது. முரதாவிற்கு கொடுத்த தனது வாக்குறுதியை நிறைவேற்ற, அசுராட் உசுமான் அரோனி ஆன்மீக ரீதியில் பெல்ச்சிக்கு வந்து தனது வாக்குறுதியை நிறைவேற்றினார் என கூறப்படுகிறது. உசுமான் அரோனி சில்லாத் தனது சில்லாவை அந்த பெண்ணின் கல்லறைக்கு அருகில் கட்டியெழுப்ப உத்தரவு இட்டார். இதனால் பெல்ச்சியில் உசுமான் சின்னம் காணப்படுகிறது. கடந்த 650 ஆண்டுகளாக ஒவ்வோர் ஆண்டும் சில்லா பெல்ச்சியில் இசுலாமிய நாட்காட்டியின் 14 முதல் 16 சாவல் வரையுள்ள காலத்தில் உர்சு திருவிழா நடைபெற்று வருகிறது.

மேற்கோள்கள்
-----------

1. ↑   *India After Gandhi: The History of the World's Largest Democracy - Ramachandra Guha - Google Books*. Books.google.co.in.. பார்த்த நாள்: 2014-01-16.
2. ↑  "Charisma To The Test | Yubaraj Ghimire". Outlookindia.com. 1998-01-19. 2014-01-16 அன்று பார்க்கப்பட்டது.
3. ↑  "Google Maps". *Google Maps*. 11 November 2018 அன்று பார்க்கப்பட்டது.
4. ↑  "Google Maps". *Google Maps*. 11 November 2018 அன்று பார்க்கப்பட்டது.
**ஹக்கீம்களின் கல்லறை** (Hakim's Tomb) (ஹக்கீமன் கா மக்பரா) என்பது குருத்வாரா பஞ்சா சாஹிப்பிலிருந்து குறுக்கே பாக்கித்தானின் ஹசன் அப்தால் நகரில் அமைந்துள்ள 16 ஆம் நூற்றாண்டின் கல்லறை ஆகும். கல்லறை வளாகத்தில் ஒரு முகலாய இளவரசியான இலாலா ருக்கின் கல்லறையும் அடங்கும். முகலாயப் பேரரசில் பணியாற்றிய இரண்டு மருத்துவச் (*ஹக்கீம்கள்*), சகோதரர்களான ஹக்கீம் அப்துல் பதே கிலானி மசியுதீன், ஹக்கீம் ஹுமாயூன் குவாஜா கிலானி ஆகியோருக்காக இந்த கல்லறை கட்டப்பட்டது.

வரலாறு
------

இந்த கல்லறையை முகலாய பேரரசர் அக்பரின் அமைச்சரும் கட்டுமான கண்காணிப்பாளருமான கவாஜா சம்சுதீன் கவாபி என்பவரின் மேற்பார்வையில் கட்டப்பட்டது.  கவாஜா 1581 மற்றும் 1583 க்கும் இடையில் கட்டப்பட்ட இக்கல்லறையை தனக்காகவும் கட்ட வேண்டும் என்று நினைத்திருந்தார். ஆனால் 1597இல் அக்பரின் கட்டளைப்படி அரசில் பணியாற்றிய இரண்டு மருத்துவச் சகோதரர்கள் இங்கே அடக்கம் செய்யப்பட்டனர். அக்பர் தனது காஷ்மீர் பயணத்திலிருந்து திரும்பிய பின்னர் இந்த இடத்தை பார்வையிட்டார்.

கட்டிடக்கலை
-----------

கல்லறை எண்கோணமாகக் கட்டப்பட்டுள்ளது. மேலும், இரண்டு அடுக்கு அமைப்பாக உள்ளது. ஒரு பெரிய பாரசீக பாணி *இவான்* நுழைவாயில் வளைவு கல்லறையின் ஒவ்வொருப் பக்கங்களிலும் காணப்படுகிறது, மேலும் இரு பக்கங்களின் உயரத்தையும் பரப்புகிறது. பெரிய இவான்கள் 4 சிறியதாக பாரசீக பாணியில் கட்டப்பட்டுள்ளன. கல்லறையின் முன் ஒரு சிறிய மீன் குளம் அமைக்கப்பட்டுள்ளது.

குறிப்புகள்
-----------

1. ↑  "The tomb where a princess lies". Dawn. 31 August 2014.. பார்த்த நாள்: 12 September 2017.
2. ↑  Tufail, Kaiser. "Hasanabdal of the Mughals". jang.com.pk. July 31, 2014 அன்று பார்க்கப்பட்டது.
3. ↑   *The Pakistan Review*. **9**. 1961.. பார்த்த நாள்: 12 September 2017.
4. ↑  "TOMBS, MOSQUES AND SHRINES IN PAKISTAN". 12 செப்டம்பர் 2017 அன்று மூலம் பரணிடப்பட்டது. 12 September 2017 அன்று பார்க்கப்பட்டது.
5. ↑  Latif, Muhamma (1896). *Agra, Historical & Descriptive: With an Account of Akbar and His Court and of the Modern City of Agra. Illustrated with Portraits of the Moghul Emperors and Drawings of the Principal Architectural Monuments of that City and Its Suburbs, and a Map of Agra*. Calcutta central Press Company.. பார்த்த நாள்: 12 September 2017.
**மேல்நாட்டுச் செந்நெறி இசை** (Classical music) என்பது மேல்நாட்டு, மதம் சார்ந்ததும், மதச் சார்பற்றதுமான மரபுகளின் அடிப்படையில் அமைந்த இசையைக் குறிக்கும். இது கிபி 9ஆம் நூற்றாண்டு தொடக்கம் இன்று வரையான நீண்ட காலப் பகுதியில் பயிலப்பட்டு வருகிறது. இம் மரபின் விதிகள் தொகுக்கப்பட்டது 1550 தொடக்கம் 1900 ஆண்டு வரையிலான காலப்பகுதியிலாகும். ஐரோப்பிய இசையல்லாத பிற இசை மரபுகளிலிருந்து ஐரோப்பிய இசை மரபு வேறுபடும் முக்கியமான அம்சங்களில் ஒன்று அதன் குறியீட்டு முறை ஆகும். இக் குறியீட்டு முறை 16 ஆம் நூற்றாண்டு முதல் பயன்பாட்டில் உள்ளது. மேற்கத்திய இசைக் குறியீடு, இசையமைப்பாளர்கள் சுருதி, நடை முதலான அம்சங்களை இசைக் கலைஞர்களுக்குக் குறுத்துக் கொடுப்பதற்கு உதவுகிறது. இது, ஐரோப்பிய மரபுசாராத இசை முறைகளில் உள்ளதுபோல், சமயத்துக்கு ஏற்றபடி மாற்றங்கள் செய்வதற்கும், வேறு அலங்காரங்களுக்கும் இடமளிப்பதில்லை. இதனை ஐரோப்பிய இசையை, இந்தியச் செந்நெறி இசை மரபுகளுடனும், ஜப்பானிய மரபு இசைகளுடனும் ஒப்பிடுவதன் மூலம் அறிய முடியும். 

1900களில் இவ்வகை இசை தொடர்பாக மக்களின் ஆர்வம், குறிப்பாக ஐக்கிய அமெரிக்கா, ஐக்கிய இராச்சியம் ஆகிய நாடுகளில் குறையத் தொடங்கியது. இக் காலப்பகுதியில் செந்நெறி இசை, வணிக அடிப்படையில் பெரும் வெற்றிகளைப் பெற்ற மக்கள் இசையுடன் ஒப்பிடும்போது பின்தங்கியே இருந்தது.

மேலும் காண்க
------------

* செம்மிசை (Classical music)
* செழுமிசை (Folk music)
* மேற்கத்திய இசை (Western music)
**கொலேட்** (***Colette***) என்பது 2018 ஆம் ஆண்டய பிரித்தானிய வாழ்க்கை வரலாற்று நாடகத் திரைப்படமாகும். பிரஞ்சு புதின எழுத்தாளரான காப்ரியேல் கொலேட்டின் வாழ்க்கை் கதையை மையமாகக் கொண்டு, வெஸ்ட்மோர்லாண்ட் மற்றும் ரிச்சர்ட் கிளாட்ஸர் ஆகியோரின் திரைக்கதையில் வாஷ் வெஸ்டார்ட்லேண்ட் இயக்கிய படமாகும். இப்படத்தில் கீரா நைட்லி, டொமினிக் வெஸ்ட், எலினோர் டாம்லின்சன், டெனிஸ் கோஃப் ஆகியோர் நடித்துள்ளனர்.

இப்படத்தின் சிறப்புக் காட்சியானது 2018 சனவரி 20 அன்று சண்டேன்ஸ் திரைப்பட விழாவில் திரையிடப்பட்டது. செப்டம்பர் 2018 செப்டம்பர் 21 அன்று பிளெகெர் ஸ்ட்ரீட் மற்றும் 30 வெஸ்ட் ஆகியவற்றால் அமெரிக்காவில் வெளியிடப்பட திட்டமிடப்பட்டுள்ளது, அதேசமயம் இது லியோங்க்கேட் மூலம் 2019 சனவரி 25 அன்று ஐக்கிய ராஜ்யத்தில் வெளியிட திட்டமிடப்பட்டுள்ளது.

கதை
---

கிராமத்தில் இருந்து வந்த இளம்பெண் காப்ரியேல் கொலேட் ஆவார். இவர் வயதில் 14 ஆண்டுகள் மூத்தவரான பாரீசை சேர்ந்த வில்லவி என்பவரை மணந்து தன் வாழ்க்கையைத் துவக்குகிறார்.

தற்செயலாக மனைவியின் எழுத்தாற்றலை அறிந்துகொண்ட கணவர், அவளைக் கொண்டு புதினங்களை எழுதவைத்து தன் பெயரில் வெளியிடுகிறார். அவரது "கிளாடியின்" தொடர் வரிசையின் வெற்றியானது வில்லியை ஒரு புகழ்வாய்ந்த எழுத்தாளராக ஆக்குகிறது. இதனால் இந்த இணையர் சமூகத்தில் சிறப்பான அந்தஸ்த்தை பெறுகின்றனர்.

காலப்போக்கில், கொலேட் தன் கணவனின் துரோகத்தால் தனது எழுத்துப் பணிக்கு முறையாக தனக்கு கிடைக்க வேண்டிய அங்கீகாரம் தனக்கு கிடைக்காததை உணர்கிறார். இது கணவன் மனைவிக்கு இடையில் விசிசலை உண்டாக்குகிறது. அதன்பிறகு கெலட் தனக்கான தனிப்பாதையைத் தேர்ந்தெடுக்கிறாள்.
**ஸ்வரம்** என்பது நிரல்களை முழுமையாகத் தமிழிலேயே எழுதும் வகையில் உருவாக்கப்பட்ட நிரலாக்க மொழியாகும். இம்மொழியில் தமிழ்ச் சொற்களைக் கொண்டே நிரல்களை எழுத முடியும். எளிமையாக பயன்படுத்தும்வகையிலும் பொதுப் பயன்பாட்டு மொழியாகவும் உருவாக்கப் பட்டுள்ளது. உருவாக்குனர்கள் தங்கள் கல்லூரிப் படிப்பின்போது செயல்முறைப் பயன்பாட்டில் சோதித்துப் பார்த்ததாகக் கூறியுள்ளனர். தமிழ்க் கணிமை இதன்மூலம் மேலும் ஒருபடி மேம்பட்டிருக்கிறது. இது வரலாற்று ஆர்வம் உள்ளது. இது கைவிடப்பட்டது, மூல குறியீடு பதிவிறக்க அல்லது பயன்பாடு கிடைக்கவில்லை.

உருவாக்கக் காரணம்
-----------------

ஆங்கிலம் சாராதவர்கள் தங்கள் தாய்மொழியில் எளிதில் நிரல்களை எழுத முடியாமல், ஆங்கிலத்தில் எழுதினாலும், புரிந்துணர்வு குறைவே. தாய்மொழியின்வழி எழுதுதலே மேம்பட்ட புரிதலுக்கு வழிவகுக்கும். எனவே தங்கள் தாய்மொழியில் எழுத விரும்பியே இதை வடிவமைத்து உருவாக்கினர். இது போன்றே ஆங்கிலம் தவிர்த்த பிற மொழிகளான பிரெஞ்சு, அரபி, உருசியம், யப்பானியம் ஆகிய மொழிகளிலும் நிரலாக்க மொழிகள் உருவாக்கப்பட்டுள்ளன.

பெயர்க் காரணம்
--------------

நிரல்கள் ஒருமொழியைச் சார்ந்து இருத்தல் நன்றன்று. தாய்மொழியில் இருத்தல் கற்பவருக்கும் பயன்படுத்துவருக்கும் நலம். இசைதான் உலகமொழியாயிற்றே! எனவே ஸ்வரம் என்ற பெயர் வைத்ததாக உருவாக்குனர்கள் கூறுகின்றனர்.

உருவாக்குனர்கள்
---------------

இம்மொழியை ஜி.எஸ்.கணேஷ், பி.ஆர்.பிரகாஷ், கே.கே.இரவிக்குமார் ஆகிய மூவரும் இணைந்து உருவாக்கினார்கள். கணேஷ், ஹேலட் பேக்கர்டு நிறுவனத்தின் முதன்மை கம்பைலர் தொடர்பான குழுவில் இடம்பெற்றுள்ளார். சி, ஜாவா, சி++ ஆகிய மொழிகளை கற்பதற்கு எளிமையான நூல்களையும் எழுதியுள்ளார். தன் கல்லூரிப் படிப்பை பி. எஸ். ஜி தொழில்நுட்பக் கல்லூரியில் படித்து முடித்தார். பிரகாஷ், சென்னையிலுள்ள வெரிசான் நிறுவனத்தில் பணிபுரிகிறார். இவரும் சி மொழியைக் கற்பதற்கான எளிய புத்தகமொன்றை வழங்கியுள்ளார். நுண்கணினிகளிலும், இயங்குதளங்களிலும் ஈடுபாடு கொண்டுள்ளார். இவரும் தன் கல்லூரி படிப்பை பி. எஸ். ஜி தொழில்நுட்பக் கல்லூரியில் படித்து முடித்தார். 
இரவிக்குமார், சென்னையிலுள்ள வெரிசான் நிறுவனத்தில் பணிபுரிகிறார். இவரும் தன் கல்லூரிப் படிப்பை கோவையின் பி. எஸ். ஜி தொழில்நுட்பக் கல்லூரியில் படித்து முடித்தார். பன்மொழிக் கணிமையில் ஈடுபாடு கொண்டுள்ளார்.

*எடுத்துக்காட்டு நிரல்:*

```
வெற்று முதன்மை ( )

{

சரம் பெயர் [ ] = { "பிரபாகர்", "தணிகைவேல்", "மதன் குமார்", "கிரண்", "பல்லவி", "அனுபல்லவி","சரணம்"};

முழு நீள = பெயர்.நீளம்;

ஆக (முழு அ=0; அ<நீள; அ++)

{

எனில் (பெயர்[அ] < பெயர்[ஆ])

{

சரம் ட= சி[அ];

சி[அ] = சி[ஆ];

சி[ஆ] = ட;

}

}

ஆக(முழு அ=0; அ<நீள; அ++)

திரை.அச்சிடு(சி[அ]);

}

```

பயன்பாடுகள்
-----------

இந்த மொழியை ஆய்வுக்கும், தொடக்க கட்ட நிரலாக்க மாணவர்கள் கல்விக்கும், தமிழ் மொழி வளர்ச்சிக்கும் பயன்படுத்தலாம்.

இவற்றையும் பார்க்கவும்
----------------------

* நிரலாக்கம் தலைப்புகள் பட்டியல்
* நிரலாக்க மொழி
* கணினி நச்சுநிரல்
* எழில், தமிழில் எழுதக்கூடிய நிரலாக்க மொழி

வெளியிணைப்புகள்
---------------

* இது குறித்த கோப்பைத் தரவிறக்க
**மேல்சாந்தி** (**Melshanthi**) என்பவர் கேரளத்து சபரிமலை ஐயப்பன் கோயிலின் பூசைகளை ஏற்றுநடத்துபவராவார்.

இந்த நம்பூதிரிகள் *தாழமண்* என்ற குறிப்பிட்ட குடும்பத்தில் இருந்து வருகின்றனர். இந்த நம்பூதிரி குடும்பத்தினர் தாழமண் மடம் என்ற இடத்தில் வசிக்கின்றனர். இந்த மடம் நடு கேரளத்தின் செங்கனூரில் உள்ளது. இக்குடும்பத்தினர் சபரிமலை தவிர ஆரியங்காவு, அச்சங்கோவில் மற்றும் குளத்துப்புழை அய்யப்பன் கோவில் ஆகிய இடங்களில் பூசைகளுக்குத் தலைமை வகிக்கின்றனர். இந்த நம்பூதிரிகள் இல்லாமல் படி பூசை, உதயஸ்தமான பூசை, கலச பூசை போன்றவற்றை செய்ய இயலாது.

தேர்வு முறை
-----------

மேல்சாந்தியின் பதவிக்காலம் ஓராண்டாகும். அதாவது அக்டோபர் நடுவில் துவங்கி அடுத்த ஆண்டு அக்டோபர் நடுவரை. தேவசம் வாரியம் நான்கு வேதங்களைக் கற்றவர்களாகவும், மந்திரம், தந்திரம் ஆகியவற்றில் அனுபவம் கொண்டவர்களாகவும் உள்ளவர்கள் விண்ணப்பிக்க ஏதுவாக முன்னணி செய்தித் தாள்களில் சூலை இறுதியிலோ அல்லது ஆகத்து துவக்கத்திலோ அறிவிப்புகள் வெளியிடப்படுகிறது. ஏற்கனவே ஒருமுறை மேல்சாந்தியாக சேவை செய்தவர் மீண்டும் விண்ணப்பிக்க முடியாது.

விண்ணப்பித்தவர்கள் தேவசம் வாரியத்தினரால் நேர்காணல் செய்யப்பட்டு பட்டியலிடப்படுகின்றனர். இவர்களில் இருந்து தகுதிவாய்ந்த ஏறக்குறைய 12 பேர்களின் பெயரை தெரிவு செய்து பின்னர் இவர்களின் பெயர்கள் தனித்தனி சீட்டுகளில் எழுதி ஒரு கிண்ணத்தில் போடப்படும். இன்னொரு கிண்ணத்தில் 11 வெற்றுச் சீட்டுகளும் ‘மேல்சாந்தி’ என்று எழுதப்பட்ட ஒரே ஒரு சீட்டும் சேர்க்கப்படும். பந்தளம் மகாராஜாவின் வாரிசு வழிவந்த பத்து வயதுக்கும் குறைவான ஒரு சிறுவனும் சிறுமியும்தான் குலுக்கல் சீட்டுகளை தேர்வு செய்து கொடுப்பர். இதற்காக குழந்தைகள் இருவரும் குலுக்கல் நாளன்று பம்பையில் நீராடி இருமுடி சுமந்து அழைத்து வரப்படுவர். 

ஐயப்பன் சன்னதியில் குலுக்கல் நடைபெறும். பெயர் எழுதிய சீட்டுக்கள் கொண்ட கிண்ணத்தில் இருந்து ஒரு சீட்டும் இன்னொரு கிண்ணத்தில் இருந்து ஒரு சீட்டும் எடுக்கப்படும். யாருடைய பெயர் எடுக்கப் படும்போது இரண்டாவது கிண்ணத்தில் இருந்து மேல்சாந்தி என்ற சீட்டு எடுக்கப்படுகிறதோ அவர்தான் அடுத்த மேல்சாந்தியாக தேர்வு செய்யப்படுவார். இதேபோல்தான் மாளிகைபுரத்துக்கும் தேர்வு நடக்கும்.

மேற்கோள்கள்
-----------

1. ↑  குள.சண்முகசுந்தரம் (18 அக்டோபர் 2016). "சபரிமலை கோயில் மேல்சாந்தியாக உன்னிகிருஷ்ணன் நம்பூதிரி தேர்வு". *செய்திக் கட்டுரை*. தி இந்து. 18 அக்டோபர் 2016 அன்று பார்க்கப்பட்டது.
**கொனேரு அம்பி** (*Koneru humpy*) (பிறப்பு: மார்ச் 31, 1987) ஆந்திராவின் விஜயவாடாவைச் சேர்ந்த, ஓர் இந்திய சதுரங்க வீராங்கனை ஆவார். மேலும், இவ்விளையாட்டின் விரைவான ஆட்ட வாகையாளர் என்ற பிரிவில் உலக சாம்பியன் ஆவார். 2002 ஆம் ஆண்டு, 15 வயதில், கிராண்ட்மாஸ்டர் பட்டத்தை அடைந்து, உலக சதுரங்க வரலாற்றில், மிக இளம் வீராங்கனை என்ற வரலாற்றை உருவாக்கினார். ஆண்களின் கிராண்ட்மாஸ்டர் பட்டத்தை அடைந்த, முதல் இந்திய பெண்மணியும் இவரே ஆவார். 2006 தோஹாவில் நடந்த ஆசிய விளையாட்டுப் போட்டிகளில் இந்தியாவின் சார்பாக, தனிப்பட்ட போட்டியில் தங்கத்தை வென்ற இவர், கலப்பு அணியிலும் இணைந்து விளையாடிபோது, அவரின் அணி தங்கம் வென்றது.

பெண்கள் கிராண்ட் மாஸ்டர் விருது
-------------------------------

அதிவேகமாக காய்களை நகர்த்தி விளையாடக்கூடிய உலக ரேபிட் செஸ் சாம்பியன்ஷிப் போட்டி ருசியா நாட்டின் தலைநகர் மாஸ்கோவில் நடைபெற்றது. இதன் பெண்கள் பிரிவு போட்டி 12 ரவுண்ட் கொண்டதாகும். 122 வீராங்கனைகள் பங்கேற்றனர். இதில் இந்திய வீராங்கனை கோனெரு ஹம்பி, கடைசி ரவுண்டில் சீனாவின் டான் ஜோங்கியை வீழ்த்தி, டிசமபர் 2019-இல் பெண்கள் பிரிவின் கிராண்ட் மாஸ்டர் விருதை வென்றார்.

விருதுகள்
---------

2003 ஆம் ஆண்டில் இந்திய அரசு, விளையாட்டில் சிறந்த செயல்திறனை வெளிப்படுத்தியதற்காக அருச்சுனா விருது அளித்தது. மேலும், 2007ஆம் ஆண்டு, இந்திய அரசின் உயர்ந்த குடி விருதான, பத்மாஸ்ரீ விருதைப் பெற்றுள்ளார். பத்மஸ்ரீ விருது பெற்ற பொழுது, இவருக்கு 20 வயது கூட இல்லை.

மேற்கோள்கள்
-----------

1. ↑  "The inspiring return of Koneru Humpy - ChessBase India". *www.chessbase.in*. 2021-02-18 அன்று பார்க்கப்பட்டது.
2. ↑  "Humpy beats Judit Polgar by three months". *Chess News* (ஆங்கிலம்). 2002-05-31. 2021-02-18 அன்று பார்க்கப்பட்டது.
3. ↑  "பிபிசி இந்தி இணையதளப் பக்கம்".
[*தொடர்பிழந்த இணைப்பு*]
4. ↑  உலக ரேபிட் செஸ் போட்டி: இந்திய வீராங்கனை கோனெரு ஹம்பி ‘சாம்பியன்’
5. ↑  "Humpy pockets first world chess crown". *The Times of India*. 2019. 29 December 2019 அன்று பார்க்கப்பட்டது.
6. ↑  "Wayback Machine" (PDF). *web.archive.org*. 2015-10-15. Archived from the original on 2015-10-15. 2021-02-18 அன்று பார்க்கப்பட்டது.CS1 maint: unfit url (link)
7. ↑  "Padma Awards" (PDF). Ministry of Home Affairs, Government of India. 2015. 15 அக்டோபர் 2015 அன்று மூலம் (PDF) பரணிடப்பட்டது. 21 சூலை 2015 அன்று பார்க்கப்பட்டது.

வெளி இணைப்புகள்
---------------

* Koneru Humpy, International Chess Federation
**மும்மூடிப் பாறை** அல்லது **பாண்டம் ராக்** (*Phantom Rock*) என்பது கேரளத்தின், வயநாடு மாவட்டத்தின் அம்பலவயலில் உள்ள ஒரு சுற்றுலாத் தலமாகும். இது மனித மண்டையோட்டை ஒத்த வடிவத்ததில் அமைந்த இயற்கையான பாறையாகும். எனவே இது பாண்டம் ராக் என்று அழைக்கப்படுகிறது. 

இந்த பாறை  கல்பற்றாவிலிருந்து 17 கி.மீ. தொலைவில் அமைந்துள்ளது, இதைக் காண மலையேற்றம் செய்யவேண்ட்டும். இது கடல் மட்டத்திலிருந்து 2600 அடி உயரத்தில் நிற்கிறது. இது "சீங்ஙேரி மலை" க்கு அருகில் உள்ளது. எடக்கல் குகைகளும் இதன் அருகிலேயே உள்ளன.

அச்சுறுத்தல்கள்
---------------

அறிவியல்முறையற்ற மற்றும் கட்டுப்பாடற்ற கருங்கல் சுரங்கமானது, உடையும் வாய்ப்புள்ள இந்த இயற்கை பாறை அமைப்புக்கு கடுமையான அச்சுறுத்தலை ஏற்படுத்தி வருகிறது. 

முகமூடிப் பாறையின் அருகிலுள்ள கருங்கல் சுரங்கத்தின் தோற்றம்

கேலரி
-----

* 
* 
* 
*

குறிப்புகள்
-----------

1. ↑  "Phantom Rock Kerala". *Tourmyindia*.
2. ↑  "PHANTOM ROCK". *wayanadtourism.org*. 2019-08-17 அன்று மூலம் பரணிடப்பட்டது. 2020-09-14 அன்று பார்க்கப்பட்டது.
3. ↑  "Phantom Rock, Kalpetta, Wayanad, District, Kerala, India | Kerala Tourism". *www.keralatourism.org*.
4. ↑  "Granite quarries posing threat to Phantom Rock". .
5. ↑  "Stone Quarry at Phantom Rock – Krishna Mohan Photography" (ஆங்கிலம்). 2019-03-28 அன்று பார்க்கப்பட்டது.
**கொன்னக்கோல்** (*konnakol*) என்பது கருநாடக இசையில் பயன்படுத்தப்படும் ஒரு உப பக்க வாத்தியம். இதற்கு கலைஞர்களின் குரலே இசைக்கருவி ஆகும். அதாவது வாயால் உச்சரிக்கப்படும் தாளலயம் அல்லது வாயால் சொற்கட்டுகளுடன் வாசிப்பது கொன்னக்கோல் எனலாம். 

கொன்னக்கோல் என்றால் அளவுடன் சொல்வது என்று பொருளாகிறது. கொன்னம், அல்லது கொன்னப்பித்தல் என்றால் சொல்லுவது என்று பொருள். எதை, எங்கு, எப்படி அளவுடன் சொல்வது என்பதே இக்கலையின் அடிப்படையாகும்.

ஒரு இசைக் கச்சேரியின் சுவையை மேலும் மெருகூட்டுவதற்காகவே பிரதான பக்கவாத்தியத்துடன் கடம், கஞ்சிரா, மோர்சிங், கொன்னக்கோல் போன்ற உப பக்கவாத்தியங்கள் அவசியமாகின்றன. வாய்ப்பாட்டுக் கலைஞர்கள் பல்லவியை பாடி முடிக்கும் தருணத்தில் அவருடன் இணைந்து தாளலயத்துடன் கொன்னக்கோல் சொல்வார்கள்.

தனி ஆவர்த்தனத்தில் கொன்னக்கோல்
------------------------------

கருநாடக இசைக்கச்சேரியில் முக்கிய இடம் வகிப்பது தனி ஆவர்த்தனம் ஆகும். இதன்போது கொன்னக்கோலே முக்கிய வாத்தியமாக இருந்தது. தனி ஆவர்த்தனத்தின் போது கொன்னக்கோல் சொல்லத் தொடங்கிய பின்பு தான் மிருதங்கம், கடம், கஞ்சிரா, மோர்சிங், தவில் ஆகியவை வாசிக்கப்படும் சூழல் முன்பு இருந்தது.

வரலாறு
------

கொன்னக்கோல் என்ற கலையின் பிறப்பிடம் நட்டுவாங்கம் ஆகும். ஆனாலும், நட்டுவாங்கத்தில் பிரயோகிக்கப்படும் பல்வேறு தாளக்கட்டுச் சொற்கள் கொன்னக்கோலில் இடம்பெறுவதில்லை. அதே வேளையில் கொன்னக்கோலுக்கென்று தனித்துவம் மிக்க சொற்கட்டுகள் இருக்கின்றன. அதனை மட்டுமே பயன்படுத்த வேண்டும். குறிப்பாக தவிலில் பயன்படுத்தப்படும் "ப்ளாங்.." என்ற சொற்கட்டு, கொன்னக்கோலில் சொல்லக்கூடாது. இக்கலையை புதுப்பித்த திருச்சி தாயுமானவன் என்ற கலைஞர், தன்னுடைய கொன்னக்கோலில் "ஓம்" என்ற ஒலிக்குறிப்பு இறுதியில் ஒலிக்கும் படி செய்கிறார். இவை விதிக்கு உட்பட்டிருப்பதால் இசை ஆர்வலர்களும், இசை விமர்சகர்களும் வரவேற்றுள்ளனர். புதுவித சொற்கட்டுகளை இதில் இணைப்பதற்கு பாரம்பரிய வாய்ப்பாட்டுக் கலைஞர்கள் ஒப்புக்கொள்வதில்லை.

கொன்னக்கோல் கலைஞர்கள்
---------------------

* காஞ்சிபுரம் பச்சையப்ப பிள்ளை
* மன்னார்குடி பக்கிரியா பிள்ளை
* திருச்சி தாயுமானவன்
* தேட்டக்குடி ஹரிகர சுபாஷ் சந்திரன்

உசாத்துணை
---------

* கோபி, ஆர். *அழிந்து வரும் கொன்னக்கோல் கலை*, வீரகேசரி, சூலை 9, 2011

வெளி இணைப்புகள்
---------------

* konnakol.org

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |
**முகம்மதி பேகம்** (Muhammadi Begum) ( **சயீதா முகம்மதி பேகம்** என்றும் அழைக்கப்படுகிறார்) (22 மே 1878 - 2 நவம்பர் 1908) ஒரு சுன்னி இசுலாம் அறிஞரும், உருது எழுத்தாளரும் பெண்களுக்கான கல்வியை ஊக்கப்படுத்துபவரும் ஆவார். இவர் *தெஹ்ஸீப்-இ-நிஸ்வான்* என்ற இசுலாமிய வார இதழை இணைந்து நிறுவினார். மேலும் அதன் நிறுவன ஆசிரியராக இருந்தார். உருது பத்திரிகையைத் வெளியிட்ட முதல் பெண் என்றும் அறியப்படுகிறார். இவர், பத்தொன்பதாம் நூற்றாண்டின் பிற்பகுதியில் பெண்கள் உரிமைகளை ஆதரித்த சையித் மும்தாஜ் அலி தேவ்பந்தின் மனைவியாவார்.

சுயசரிதை
--------

முஹம்மதி பேகம் 1878 மே 22 அன்று பஞ்சாபின் ஷாபூரில் பிறந்தார்.  இவர் திருக்குர்ஆனை மனப்பாடம் செய்தார். தனது சகோதரர்களுடன் உருது மொழியைக் கற்றுக்கொண்டார். மேலும் 1886இல் திருமணமான பிறகு தனது சகோதரியுடன் தொடர்பில் இருக்க கடிதங்களை எழுதவும் கற்றுக்கொண்டார். 

1897ஆம் ஆண்டில், இவர் இசுலாமிய அறிஞரும் தாருல் உலூம் தேவ்பந்தின் முன்னாள் மாணவருமான சையித் மும்தாஜ் அலி தேவ்பந்த் என்பவரை மணந்தார். 1898இல், தம்பதியினர் *தெஹ்ஸீப்-இ-நிஸ்வான்* என்ற பெண்களுக்காக வாராந்திர பத்திரிகையைத் தொடங்கினர். இது இசுலாத்தில் பெண்கள் உரிமைகள் குறித்த முன்னோடிப் படைப்புகளில் ஒன்றாகக் கருதப்படுகிறது.  இவர் 1908இல் தான் இறக்கும் வரை பத்திரிகையைத் தொடர்ந்து நடத்தி வந்தார்.  உருது பத்திரிகையை வெளியிட்ட முதல் பெண்மணியாக முஹம்மதி பேகம் காணப்படுகிறார்.

இறப்பு
------

முஹம்மதி பேகம் 1908 நவம்பர் 2 அன்று தனது 30 வயதில் சிம்லாவில் காலமானார். இவரது வாழ்க்கை வரலாற்றை இவரது பேரன் நயீம் தாஹிர் *சயீதா முஹம்மதி பேகம் அவர் உன்கா கண்டன்* என்ற பெயரில் வெளியிட்டார்.

மேற்கோள்கள்
-----------

1. ↑  Sarwat Ali. "Stuff legends are made of".. பார்த்த நாள்: 22 August 2020.
2. ↑  Sarkar, Sumit; Sarkar, Tanika (2008). *Women and Social Reform in Modern India: A Reader*. பக். 363. பன்னாட்டுத் தரப்புத்தக எண்:9780253352699.. பார்த்த நாள்: 20 August 2020.
3. ↑  Moaddel, Mansoor (1998). "Religion and Women: Islamic Modernism versus Fundamentalism". *Journal for the Scientific Study of Religion* **37** (1): 116. doi:10.2307/1388032. .
4. ↑  Tahir Kamran (8 July 2018). "Re-imagining of Muslim Women - II". *thenews.com.pk*. The News International. 22 August 2020 அன்று பார்க்கப்பட்டது.
5. ↑  Asif Farrukhi (16 September 2018). "A PIONEERING WOMAN OF LETTERS". *Dawn*.. பார்த்த நாள்: 22 August 2020.

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* WorldCat

 |
வண. **வி. மி.ஞானப்பிரகாசம் அடிகளார்** தமிழறிஞரும், தமிழ்ப் பேராசிரியரும், கத்தோலிக்கத் துறவியும் ஆவார்.

வாழ்க்கைக் குறிப்பு
-------------------

ஞானப்பிரகாசம் திருச்சிராப்பள்ளி வளனார் மேனிலைப் பள்ளியில் பயின்று, பின்னர் திருச்சிராப்பள்ளி தூய வளனார் கல்லூரியில் இளங்கலைப் படிப்பையும் சென்னைப் பச்சையப்பன் கல்லூரியில் முதுகலைப் படிப்பையும் நிறைவேற்றினார். சென்னைப் பல்கலைக்கழகத்தில் பேராசிரியர் மு. வரதராசனாரின் வழிகாட்டுதலில் வீரமாமுனிவர் பற்றி ஆய்வை மேற்கொண்டு முனைவர் பட்டம் பெற்றார். கத்தோலிக்கத் துறவிக்குரிய குருத்துவக் கல்வியைச் செண்பகனூரிலும், புனேயிலும் நிறைவு செய்தார்.

1957 முதல் 1973 வரை, சென்னை இலயோலா கல்லூரியில் தமிழ்ப் பேராசிரியாகப் பணியாற்றினார். பின், 1973 முதல் 1974 வரையும், பின், 1977 முதல் 1985 வரையும், பாளையங்கோட்டை சவேரியார் கல்லூரியில் பேராசிரியாகப் பணியாற்றினார். 1974 முதல் 1977 வரையில் அருளானந்தர் கல்லூரியில் பணியாற்றியுள்ளார்.

செண்பகனூர் ஆவணக் காப்பக ஒருங்கிணைப்பாளராக, 1985 முதல் 1988 வரை பொறுப்பேற்றுப் பணி புரிந்துள்ளார். 1988-ல் மதுரை காமராசர் பல்கலைக்கழகக் கிறித்துவ இயல்துறைப் பேராசிரியராகவும் பணியாற்றியுள்ளார். 

கோலாலம்பூரிலும், பாரிசிலும் நிகழ்ந்த உலகத் தமிழ் மாநாட்டில் கலந்து கொண்டு, கட்டுரை வழங்கிய இவர், வெளிநாட்டு நூலகங்களில் உள்ள பழம் நூல்களைப் பார்வையிட, பிரான்சு, இங்கிலாந்து, உரோம் முதலிய நாடுகளுக்கும் சென்றுள்ளார்.

தவத்திரு தனிநாயகம் அடிகளார், தமிழ்ப் பண்பாடு என்ற பெயரில் தொடர்ந்து நடத்தி வந்த முத்திங்கள் இதழ், ஒரு சமயத்தில் நிறுத்தப்பட வேண்டிய சூழல் தோன்றியது. அப்போது இலயோலாவில் பணியாற்றிய ஞானப்பிரகாச அடிகளார், பேராசிரியர் க. ப. அறவாணன் போன்றோர் துணையுடன், அந்த இதழ் தொடர்ந்து வெளிவரப் பெரிதும் துணை நின்றார். கருத்தரங்குகள் நிகழ்ந்தன. இதழ்கள் சிலவும் வெளிவந்து, சில காலத்திற்குப்பின் நின்றும் போயின. இந்தக் காலகட்டங்களில், Tamil Culture Academy உறுப்பினராகவும், பின் செயலராகவும் ஞானப்பிரகாச அடிகளார் தொண்டாற்றினார்.

எழுதிய நூல்கள்
--------------

* திருக்குறள் - வீரமாமுனிவர் (இலத்தீன்) மொழிபெயர்ப்பு (2004)
* தமிழில் அறிவியல் கருத்துக்கள் (க. ப. அறவாணனுடன் இணைந்து, 1975)
* நாட்டுப்புற இலக்கியப் பார்வைகள் (க. ப. அறவாணனுடன் இணைந்து, 1974)
**கொன்ச்செ கவாமி** (*Ghoncheh Ghavami*) பிரித்தானிய-ஈரானிய சட்டப் பட்டதாரி ஆவார். இலண்டன் பல்கலைக்கழகத்தின் கிழக்கத்திய, ஆபிரிக்கக் கல்வி நிறுவனத்தில் (SOAS, University of London) சட்டம் படித்தார். ஈரானில் ஆண்களுக்கு இணையாக பெண்களுக்கும் விளையாட்டு நிகழ்வுகளுக்கு செல்லும் உரிமைக்கான போராட்டத்தில் ஈடுபட்டு எவின் சிறைச்சாலையில் தனிச்சிறையில் அடைக்கப்பட்டுள்ளார்.

வாழ்க்கை வரலாறு
---------------

கவாமி 1989இல் பிறந்தவர். இவருக்கு ஓர் அண்ணன் உள்ளார். இலண்டனில் உள்ள செப்பர்டு புஷில் 2014இல் வாழ்ந்து வந்தார். இவருக்கு பிரித்தானியா மற்றும் ஈரான் நாட்டுக் குடியுரிமை உள்ளது. இலண்டன் பல்கலைக்கழகத்தின் கிழக்கத்திய, ஆபிரிக்கக் கல்வி நிறுவனத்தில் (SOAS, University of London) சட்டம் படித்தார். ஈரானில் சிறுவர்களின் எழுத்தறிவிற்கான அறக்கொடை ஒன்றில் பணிபுரிந்தார்.

கைதும் சிறைவாசமும்
------------------

சூன் 20, 2014இல் தெகரானின் ஆசாதி விளையாட்டரங்கில் கைப்பந்தாட்ட ஆட்டமொன்றிற்கு உள்ளே நுழைய முற்படும்போது கைது செய்யப்பட்டார். அவரும் மற்ற பெண்ணுரிமையாளர்களும் விளையாட்டு நிகழ்வுகளுக்கு சமனான அணுக்கம் கோரி போராட்டம் நிகழ்த்திக் கொண்டிருந்தனர். ஈரானில் விளையாட்டிடங்களில் பெண்கள் ஆண் பார்வையாளர்களுடன் இடைவினையாற்றுவது சட்டத்திற்கு புறம்பானது. இந்தச் சட்டம் பெண் பார்வையாளர்களை ஆண்களின் ஆபாசச் செயல்களிலிருந்து காப்பதற்காக இயற்றப்பட்டது. போராட்டக்காரர்கள் இந்தச் சட்டத்தை மீறினர்; மேலும் சட்டத்தின்படி பெண்கள் கருநிற முகமூடிகளை (ஹிஜப்) அணிய வேண்டியிருக்க இவர்கள் வெள்ளை வண்ண தலைக்குட்டைகளை அணிந்திருந்தனர்.

கவாமி நுழைவாயில் கைது செய்யப்பட்டு பின்னர் பிணையில் விடுவிக்கப்பட்டார். ஒரு வாரம் கழித்து அவர் தனது உடமைகளை சேகரிக்க திரும்பி வந்தபோது மீண்டும் கைது செய்யப்பட்டு எவின் சிறைச்சாலைக்கு கொண்டு செல்லப்பட்டார். அங்கு தற்போது தனிச்சிறையில் அடைக்கப்பட்டுள்ளார். தனிச்சிறையில் 100 நாட்களுக்கு மேலாக அடைக்கப்பட்டதை எதிர்த்து அக்டோபர் 1, 2014 அன்று உண்ணாநோன்பு துவங்கினார்.

ஈரானின் நீதிமன்றத்தின் செய்தித் தொடர்பாளர் கவாமி விளையாட்டரங்கினுள் நுழைய முற்பட்டதற்காக கைது செய்யப்படவில்லை என்றும் "ஆட்சிக்கு எதிரான பரப்புரைக்காக" வழக்கு தொடரப்பட்டுள்ளது என்றும் கூறினார்.

மேற்சான்றுகள்
-------------

1. ↑  Rush, James (6 October 2014). "Ghoncheh Ghavami: British-Iranian woman detained in Tehran for watching men's volleyball match goes on hunger strike". *The Independant*.. பார்த்த நாள்: 11 October 2014.
2. ↑  "Free Ghoncheh: jailed for wanting to watch volleyball". *Amnesty International*. 6 October 2014 அன்று பார்க்கப்பட்டது.
3. 1 2  "British-Iranian woman goes on hunger strike after arrest for attending men's volleyball match". *Telegraph*. 6 October 2014 அன்று பார்க்கப்பட்டது.
4. ↑  "Fears grow for detained British-Iranian woman on hunger strike". *The Guardian*. 6 October 2014 அன்று பார்க்கப்பட்டது.

வெளி இணைப்புகள்
---------------

* Amnesty International Campaign to free Ghoncheh Ghavami
* Amnesty International Urgent Action about Ghoncheh Ghavami பரணிடப்பட்டது 2014-10-23 at the வந்தவழி இயந்திரம்
**கோவிந்தச்சந்திரன்** (*Govindachandra*) (ஆட்சிக் காலம் பொ.ச. 1020 – 1045)  கிழக்கு வங்காளத்தில் ஆட்சியிலிருந்த சந்திர வம்சத்தின் கடைசியாக அறியப்பட்ட ஆட்சியாளனான் ஆவான்.

வரலாறு
------

திருமலை கல்வெட்டின் படி, இவனது ஆட்சியின் போது, – பொ.ச.1024க்கு இடையில் சோழ மன்னன் [[இராசேந்திர சோழன்|இராஜேந்திர சோழனால் பெரும் படையெடுப்பை எதிர்கொண்டான். கல்வெட்டில் இவன் வங்காளதேசத்தைச் சேர்ந்த கோவிந்தச்சந்திரன் என்று அடையாளம் காணப்படுகின்றான்.

கிபி 1049 இன் தொடக்கத்தில், கலாச்சூரி மன்னர் கர்ணதேவனும் (1042-1072 வரை ஆட்சி செய்தவன்) கோவிந்தச்சந்திரன் மீது தாக்குதலைத் தொடங்கினான் (இது சந்திர வம்சத்தின் வீழ்ச்சியாக இருக்கலாம்). ஆட்சியில் சோர்வுற்று அரியணையைத் துறந்ததாக வங்காள நாட்டுப்புற பாடல்கள் கூறுகிறது.

குறிப்புகள்
-----------

1. 1 2 3  Alam, Aksadul (2012). "Govindachandra". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .

* Singh, Nagendra Kr. (2003). *Encyclopaedia of Bangladesh*. Anmol Publications Pvt Ltd. பக். 7–21. பன்னாட்டுத் தரப்புத்தக எண்:81-261-1390-1.
* Chowdhury, Abdul Momin (1967). *Dynastic History of Bengal*. Dacca: The Asiatic Society of Pakistan.
**ஹக்கீம் சையத் கலீபத்துல்லா** (*Hakim Syed Khaleefathullah*) என்பவர் ஒரு இந்திய மருத்துவர் மற்றும் நியாமத் மருத்துவ ஆய்வுகூடத்தின் நிறுவனர் ஆவார், யுனானியின் மாற்று மருந்து முறையில் நிபுணத்துவம் பெற்றவர். மருத்துவத் துறையில் அவர் செய்த பங்களிப்புக்காக, இந்திய அரசாங்கத்தால், 2014 ஆம் ஆண்டில், நான்காவது மிக உயர்ந்த இந்திய சிவில் விருதான பத்மஸ்ரீ விருது வழங்கப்பட்டது..

பிறப்பு
-------

தென்னிந்திய மாநிலமான தமிழ்நாட்டின் தலைநகரான சென்னையில் 1938 ஆம் ஆண்டு சையத் கலீபத்துல்லா பிறந்தார். அவர் பாரம்பரிய முறையில் யுனானியைப் படித்தார், சென்னையில் தனது மருத்துவப் பயிற்சியைத் தொடங்கினார். 1985 ஆம் ஆண்டில், யுனானி மருத்துவ முறையை மேம்படுத்துவதற்காக புகழ்பெற்ற யுனானி மருத்துவர் டாக்டர் ஹக்கீம் சையத் நியாமத்துல்லாவின் நினைவாக ஒரு அரசு சாரா நிறுவனமான நியமாத் சயின்ஸ் அகாடமியை (நியாமத் மருத்துவ ஆய்வுகூடம்) நிறுவினார்.

சையத் கலீபத்துல்லா யுனானி மருத்துவம் குறித்து பல புத்தகங்களை வெளியிட்டுள்ளார். இந்தியாவிலும் வெளிநாட்டிலும் நடந்த பல மாநாடுகள் மற்றும் கருத்தரங்குகள், குணப்படுத்துவதற்கான கிழக்கு மற்றும் மேற்குலக நாடுகளின் அணுகுமுறைகள் குறித்த சர்வதேச மாநாடு, 1985 ஆம் ஆண்டில் அமெரிக்காவின் சான் பிரான்சிஸ்கோவில் நடத்தப்பட்டதிலும் பங்கேற்றுள்ளார். பாகிஸ்தானில் கராச்சியில் நடைபெற்ற சுகாதார மற்றும் நோய்களில் கூறுகள் குறித்த இரண்டாவது சர்வதேச மாநாடு 1987, இத்தாலியின் வெனிஸில் 1988 ஆம் ஆண்டில் உடல்நலம் மற்றும் நோய் குறித்த சர்வதேச ஆய்வரங்கம் மற்றும் 1993 இல் அமெரிக்காவின் சிகாகோவில் நடந்த உலக மதங்களின் ஆய்வரங்கம் ஆகியவை அவற்றில் சில. 

கலீபத்துல்லா சென்னையில் வசிக்கிறார். அவரது மகன், மரு சையத் எம். எம். அமீன், தனது தந்தையினை தொடர்ந்து மருத்துவம் யுனானி மருத்துவத்தினை தொடர்கின்றார். மேலும் உள்நாட்டில் அறியப்பட்ட யுனானி மருத்துவரும் ஆவார்.

மேற்கோள்கள்
-----------

1. ↑  "நியாமத் மருத்துவ ஆய்வுகூடம்". 2014. 28 September 2014 அன்று பார்க்கப்பட்டது.
2. ↑  "Unani medicine basic concepts and principles". Worldcat. 2014. 28 September 2014 அன்று பார்க்கப்பட்டது.
3. ↑  "Padma Awards Announced". *Circular*. Press Information Bureau, Government of India. 25 January 2014. 8 February 2014 அன்று மூலம் பரணிடப்பட்டது. 23 August 2014 அன்று பார்க்கப்பட்டது.
4. ↑  "S.K.'s Herbal Medical Hospital & Research Centre". 27 September 2004. 28 September 2014 அன்று பார்க்கப்பட்டது.
**இறம்பொடை ஆஞ்சநேயர் கோவில்** இலங்கையின் மலையகத்தில் உள்ள ஒரு அனுமன் ஆலயம் ஆகும். இது நுவரெலியா மாவட்டத்தில் கம்பளை-நுவரெலியா பிரதான பாதையில் இறம்பொடை நகருக்கு அருகிலுள்ள மலை ஒன்றின் உச்சியில் அமைந்துள்ளது. 2001 ஆம் ஆண்டில் கட்டப்பட்ட இக்கோவில் இலங்கை சின்மயா மடாலயத்தினரால் நிருவகிக்கப்படுகின்றது.

வரலாறு
------

றம்பொடை என்று அழைக்கப்படுகின்ற இந்த பிரதேசத்தை சிலர் இராமாயணத்துடன் தொடர்புபடும் வகையில் ராம்படை என்று குறிப்பிடுகின்றனர். இராவணன் சீதையை இலங்கைக்குக் கடத்தி வந்த போது சீதையைத் தேடி வந்த அனுமன் இந்தப்பிரதேசத்திலும் சீதையைத் தேடியதாகவும் இராவணனுடன் போர் செய்வதற்கு ராமர் படையொன்று இந்தப்பிரதேசத்தில் தயாராகவிருந்ததாகவும் இதனால் ராம்படை என்ற பெயர் வந்ததாகவும் காலப்போக்கில் றம்பொடையாக பெயர் திரிபடைந்ததாகவும் சொல்லப்படுகின்றது.

இந்த ஆலயம் சுவாமி சின்மயானந்தரின் விருப்பத்துக்கேற்ப 2001 ஆம் ஆண்டு அமைக்கப்பட்டது. 1981 ஆம் ஆண்டில் சுவாமிகள் இலங்கை வந்திருந்த போது, இந்த இறம்பொடையில் உள்ல வெவண்டன் மலைப் பகுதியைக் கண்டு, அதற்கு "இராம்போதை" (இராமர் பற்றிய அறிவு) என்ற பெயரையும் சூட்டி, மும்பையில் உள்ள குருகுல வேதாந்தக் கல்வி நிலையம் போன்று இலங்கையிலும் அதுபோன்ற ஆசிரமத்தை இவ்விடத்தில் அமைக்க வேண்டினார்.

இத்திட்டத்திற்காக 10 ஏக்கர் நிலம் ஒன்றை இலங்கை அரசிடம் இருந்து சின்மயா மடத்தினர் கொள்வனவு செய்தனர். 1996 ஆம் ஆண்டில் சுவாமி தேஜோமயானந்தர் இலங்கைக்கு வந்தபோது இவ்விடத்தில் பக்த அனுமன் ஆலயம் அமைக்க ஆசி வழங்கினார். 1997 ஆம் ஆண்டில் ஆலயத்துக்கான பூமி பூசை நடைபெற்றது. மகாபலிபுரத்தில் 18 அடி உயர அனுமர் சிலை வடிவமைக்கப்பட்டு 1999 ஆம் ஆண்டில் இவ்விடத்தில் பிரதிட்டை செய்யப்பட்டது. பின்னர் 2001 ஏப்ரல் 8 ஆம் நாள் குடமுழுக்கு நடைபெற்றது.

சிறப்புகள்
----------

இந்த ஆலயத்துக்கு அருகில் இறம்பொடை நீர்வீழ்ச்சி, இலங்கையில் நீண்ட சுரங்கப்பாதை, கொத்மலை அணை என்பன உள்ளமை முக்கிய அம்சமாகும். இந்த ஆலயத்தில் ஒவ்வொரு பூரணை நாளன்றும் இடம்பெறும் சிறப்புப் பூசைகளில் உள்நாட்டு வெளிநாட்டு பக்தர்கள் ஆயிரக்கணக்கில் கலந்து கொள்வர்.

இந்த ஆலயத்துக்கு சகல இனமக்களும் சகல மதத்தினரும் வந்து செல்வது முக்கிய அம்சமாகும். இந்த ஆச்சிரமத்தினால் பிரதேசத்தில் வாழுகின்ற சிறுவர்களுக்கு முன்பள்ளி ,அறநெறி கல்வி புகட்டப்படுவதோடு, கல்வி உதவிகளும் பெண்களுக்கு சுயத்தொழில் பயிற்சிகளும் வழங்கப்படுகின்றன.

மேற்கோள்கள்
-----------

1. 1 2  "இறம்பொடை திரு அருள்மிகு ஸ்ரீ பக்த ஆஞ்சநேய சுவாமி திருக்கோவில்". வீரகேசரி (நாளிதழ்). 3 சூலை 2016.
**முகம்மது அலி** (*Muhammad Ali*, இயற்பெயர்: **காஸ்சியுஸ் மர்செல்லஸ் கிளே இளையவர்** (*Cassius Marcellus Clay Jr.*; சனவரி 17, 1942 - சூன் 3, 2016), ஓய்வுபெற்ற தலைசிறந்த அமெரிக்க குத்துச்சண்டை வீரரும் மூன்று முறை மிகுஎடை உலக வெற்றி வீரரும் ஆவார். உலகிலயே தலைசிறந்த மிகுஎடை குத்துச்சண்டை வெற்றி வீரராக கருதப்படுபவர். தொடக்க காலங்களில், ரோமில் 1960 ஆம் ஆண்டு நடைபெற்ற 1960 ஒலிம்பிக்கு மெல்லிய மிகுஎடை பிரிவில் தங்கப்பதக்கம் வென்றார். தொழில் நெறிஞர் ஆனப்பின் தொடர் மிகுஎடை வெற்றிகள் மும்முறை பெற்ற ஒரே வீரர் ஆனார்.

1964 ஆம் ஆண்டு இஸ்லாம் தேசம் இயக்கத்தில் சேர்ந்தப்பின் காஸ்சியுஸ் கிளே என்ற தன் பிறப்பு பெயரை முகம்மத் அலி என மாற்றிக் கொண்டார். பின்பு 1975 ஆம் ஆண்டு சன்னி முசுலிமாக மாறினார். 1967 ஆம் ஆண்டு தன் மத நம்பிக்கையின் அடிப்படையில் அமெரிக்க இராணுவத்தில் சேர மறுத்தார். வியட்நாம் போரிற்கும் எதிர்ப்புத் தெரிவித்தார் அலி. இதனால், அவர் கைது செய்யப்பட்டார். அவரது குத்துச்சண்டை பட்டங்கள் பறிக்கப்பட்டது. அவரது குத்துச்சண்டை உரிமம் தற்காலிகமாக நீக்கப்பட்டது. எனினும், அவர் சிறையில் அடைக்கப்படவில்லை. ஆனால், அவரது மேல்முறையீடு அமெரிக்க உச்சநீதிமன்றத்தில் வெற்றி பெறும் வரை நான்கு ஆண்டுகளுக்கு அவர் குத்துச்சண்டை போட்டிகளில் பங்கேற்கவில்லை. இவர் 2016 ஆம் ஆண்டு சூன் 3 ஆம் தேதி இயற்கை எய்தினார்.

mani==மேற்கோள்கள்==

1. ↑  "Cassius Clay". *sports-reference.com*. Sports Reference LLC. 2013-11-05 அன்று மூலம் பரணிடப்பட்டது. சனவரி 17, 2014 அன்று பார்க்கப்பட்டது.
2. ↑  Schuppe, Jon (சூன் 3, 2016). "Muhammad Ali, "The Greatest" of all time, dead at 74". *NBC News*.. பார்த்த நாள்: சூன் 3, 2016.
3. ↑  "குத்துச்சண்டை ஜாம்பவான் முகமது அலி மறைவு". *தி இந்து*. 4 சூன் 2016 அன்று பார்க்கப்பட்டது.
a

வெளியிணைப்புகள்
---------------

* Muhammad Ali still the greatest as he celebrates 70th birthday